**Z A P I S N I K**

 sa 18. sjednice Općinskog vijeća Općine Tompojevci, održane u vijećnici Općine Tompojevci, A.G. Matoša 9, Tompojevci, dana 17. prosinca 2019. godine s početkom u 16,30 sati.

**Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Zlatko Potočki - potpredsjednik Općinskog vijeća
3. Ivan Štefanac
4. Jelena Kovačević
5. Bernadica Sitaš
6. Damir Tkalec
7. Amalija Lovrić
8. Dejan Ljikar
9. Tatjana Penavić
10. Tomislav Panenić - stigla na 2. točku
11. Danijel Račman - stigao na 4. točku

**Odsutni:**

1. Zdravko Galović - član vijeća

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kujundžić - zamjenica Općinskog načelnika
3. Slavko Ždinjak - zamjenik općinskog načelnika iz reda pripadnika rusinske nacionalne manjine
4. Kata Cvitković – pročelnica JUO
5. Marija Filipović - računovodstveni referent

Predsjednik Općinskog vijeća pozdravlja nazočne, utvrđuje da postoji kvorum za održavanje sjednice (nazočno 9 vijećnika do druge točke, a od druge točke 10, a od četvrte točke 11 od 12 vijećnika) i da se mogu donositi pravovaljane odluke, te predlaže dnevni red:

1. Usvajanje skraćenog zapisnika s prošle sjednice Općinskog vijeća.

2. Prijedlog i donošenje:

1. izmjena i dopuna Programa građenja komunalne infrastrukture u 2019.g.
2. izmjena i dopuna Programa održavanja komunalne infrastrukture u 2019.g
3. izmjena i dopuna Programa utroška sredstava šumskog doprinosa za 2019. g.
4. izmjena i dopuna Programa socijalne skrbi za 2019.g.
5. izmjena i dopuna Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2019. g.

3. Prijedlog I. izmjena i dopuna Proračuna Općine Tompojevci za 2019.g. i projekcija za 2020. i

 2021.g.

4. Prijedlog Programa:

1. građenja komunalne infrastrukture za 2020. g.
2. održavanja komunalne infrastrukture u 2020. g.
3. javnih potreba u kulturi za 2020. g.
4. javnih potreba sportskih udruga za 2020. g.
5. utroška sredstava šumskog doprinosa za 2020. g.
6. utroška sredstava naknade za zadržavanje nezakonito izgrađene zgrade u prostoru za 2020.g
7. korištenja sredstava ostvarenih od zakupa, prodaje, prodaje izravnom pogodbom,

 privremenog korištenja i davanja na korištenje izravnom pogodbom državnog poljoprivrednog

 zemljišta na području Općine Tompojevci za 2020. godinu

1. socijalne skrbi za 2020. g.

5. Prijedlog Odluke o raspoređivanju sredstava za redovito godišnje financiranje političkih stranaka i

 nezavisnih vijećnika u Općinskom vijeću Općine Tompojevci za 2020. g.

6. Prijedlog Proračuna Općine Tompojevci za 2020. i projekcije za 2021**.** i 2022**.** g.

7. Prijedlog Odluke o izvršenju Proračuna Općine Tompojevci za 2020. g.

8. Analiza stanja sustava civilne zaštite na području Općine Tompojevci u 2019.g.

9. Godišnji plan razvoja sustava civilne zaštite na području Općine Tompojevci za 2020. g.

10. Razno.

Dnevni red jednoglasno prihvaćen ( 9 glasova „ZA“).

**Točka 1.**

*Usvajanje skraćenog zapisnika s prošle sjednice Općinskog vijeća*

Predsjednik vijeća dao je na raspravu i usvajanje Zapisnik s prošle sjednice Općinskog vijeća.

**Zapisnik bez rasprave usvojen jednoglasno ( 9 glasova „ZA“).**

**Točka 2.**

*Prijedlog i donošenje:*

1. izmjena i dopuna Programa građenja komunalne infrastrukture u 2019.g.
2. izmjena i dopuna Programa održavanja komunalne infrastrukture u 2019.g
3. izmjena i dopuna Programa utroška sredstava šumskog doprinosa za 2019. g.
4. izmjena i dopuna Programa socijalne skrbi za 2019.g.
5. izmjena i dopuna Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2019. g.

Predsjednik vijeća daje riječ Kati Cvitković.

*Kata Cvitković* - pod ovom točkom dnevnog reda predložene su izmjene i dopune sljedećih Programa.

1. u izmjenama Programa građenja komunalne infrastrukture za 2019. godinu sredstva su smanjila sa 1.853.750,00 kn na 1.309.540,00 kn. Sredstva su predviđena za rekonstrukciju cesta u Berku i Mikluševcima, izgradnju parkirališta ispred Centra za javne inicijative u Tompojevcima, izrada projektne dokumentacije za rekonstrukciju vodovodne mreže u Čakovcima.
2. u izmjenama Programa održavanja objekata komunalne infrastrukture u 2019. godini predviđeno je održavanje javnih površina i groblja, nerazvrstanih cesta, javne rasvjete. Program je smanjen sa 889.500,00 kn na 489.750,00 kn (pojašnjeno po stavkama)
3. U izmjenama Programa utroška sredstava šumskog doprinosa za 2019. godinu, planirana visina sredstava šumskog doprinosa smanjena su sa 70.000,00 kn na 30.000,00 kn i biti će utrošena kroz Program građenja komunalne infrastrukture za 2019. godinu
4. Ovim izmjenama Programa socijalne skrbi, utvrđuju se prava i oblici pomoći socijalne skrbi, uvjeti i način ostvarivanja te korisnici socijalne skrbi. Planirana vrijednost programa smanjila se 154.000,00 kn na 150.400,00 kuna (povećanje i smanjenje objašnjeno po stavkama).
5. Izmjenama Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2019. g. planirana sredstva su se povećala sa 950.650,00 kuna na 959.950,00 kn, a raspoređuju se po namjenama u pet točaka (pojašnjeno po točkama).

**Općinsko vijeće je bez rasprave jednoglasno sa 10 glasova „ZA“ donijelo :**

* **Odluku o izmjenama i dopunama Programa građenja komunalne infrastrukture u 2019. god.**
* **Odluku o izmjenama i dopunama Programa održavanja objekata i uređaja komunalne infrastrukture u 2019. god.**
* **Odluku o izmjenama i dopunama Programa utroška sredstava šumskog doprinosa za 2019. godinu,**
* **Odluku o izmjenama i dopunama Programa socijalne skrbi za 2019. godinu,**
* **Odluku o izmjenama i dopunama izmjene i dopune Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2019. g.**

**Točka 3.**

*Prijedlog I. izmjena i dopuna Proračuna Općine Tompojevci za 2019.g.*

*i projekcije za 2020. i 2021.g.*

Predsjednik vijeća daje riječ Mariji Filipović.

*Marija Filipović* - prijedlog izmjene proračuna povećao se za 15.000,00 kuna zbog troškova priključka na plin zgrade doma kulture u Čakovcima u odnosu na poslane materijale (razlog povećanja pojasnio Općinski načelnik - moramo platiti priključak jer se promijenio djelatnik u PPD-u s kojim je pregovarao oko besplatnog priključka), tako da rashodi sada iznose 7.104.160,00 kn, a na prihodovnoj strani tih 15.000,00 kuna će se pokriti iz viška prihoda. Prihodi su smanjeni za 2.834.730,00 kn i novi plan iznosi 6.136.580,00 kn. Rashodi su smanjeni za 3.483.590,00 kn, te iznose 7.104.160,00 kn. Vidljivo je da su rashodi veći, tu razliku pokrivamo iz viška prihoda iz prethodnih godina u iznosu od 967.580,00 kn. Potom pojašnjava zašto je došlo do smanjenja proračuna. Također je i plan razvojnih programa izmijenjen, kako je vezan za programe i aktivnosti proračuna i tu su se neke stavke povećale a neke smanjile.

Općinski načelnik - najveće povećanje imamo kod cesta, na natječaju smo tražili više sredstava, a dobili manje.

**Općinsko vijeće je bez rasprave, jednoglasno sa 10 glasova „ZA“ donijelo**

**I. izmjene i dopune Proračuna Općine Tompojevci za 2019.g.**

**i projekcije za 2020. i 2021.g.**

**Točka 4.**

*Prijedlog i donošenje Programa:*

1. *građenja komunalne infrastrukture za 2020. godinu*
2. *održavanja komunalne infrastrukture u 2020. godini*
3. *javnih potreba u kulturi za 2020. godine*
4. *javnih potreba sportskih udruga za 2020. godinu*
5. *utroška sredstava šumskog doprinosa za 2020. godinu*
6. *utroška sredstava naknade za zadržavanje nezakonito izgrađene zgrade u prostoru za 2020.*
7. korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2020. g.
8. *socijalne skrbi za 2020. godinu*

Predsjednik Općinskog vijeća daje riječ Kati Cvitković, pročelnici JUO.

*Kata Cvitković* - pod ovom točkom dnevnog reda predloženi su programi koje trebamo donijeti na temelju propisanih Zakona ,

1. Program građenja komunalne infrastrukture za 2020. godinu planiran je u iznosu od 1.037.500,00 kuna. Sredstva su predviđena za rekonstrukciju cesta, izradu projektne dokumentacije za mrtvačnicu na pravoslavnom groblju u Čakovcima i za sufinanciranje izrade projektne dokumentacije za rekonstrukciju vodovodne mreže u naselju Berak, i Mikluševci
2. Program održavanja komunalne infrastrukture u 2020. godini planiran je u iznosu od 1.028.170,00 kn. Sredstva su predviđena za održavanje javnih površina i groblja, nerazvrstanih cesta, javne rasvjete (pojašnjeno po stavkama)
3. u Programu javnih potreba u kulturi za 2020. godine, predviđena su sredstva za kulturno umjetnički amaterizam, kulturne manifestacije i sufinanciranje projekta „Bibliobus“. Ukupna vrijednost Programa iznosi 50.000,00 kn. Sredstva će dodjeljivati putem natječaja (osim bibliobusa).
4. U Programu javnih potreba sportskih udruga u 2020. godini, predviđena su sredstva za redovan rad nogometnih klubova i ostalih sportskih udruga, kao i sredstva za održavanje sportskih priredbi. Ukupna vrijednost Programa je 72.000,00 kn. Sredstva će dodjeljivati putem natječaja.
5. Programom utroška sredstava šumskog doprinosa za 2020. godinu, planiraju se sredstva od šumskog doprinosa u iznosu od 35.000,00 kuna, a ista će se utrošiti kroz Program građenja komunalne infrastrukture za 2020. godinu .
6. Programom utroška sredstava naknade za zadržavanje nezakonito izgrađene zgrade u prostoru za 2020. planiraju se sredstava na temelju uplaćenog iznosa sredstava naknade za zadržavanje nezakonito izgrađene zgrade u prostoru za 2020. u iznosu od 5.000,00 kuna. Sredstva će se utrošiti kroz Program građenja komunalne infrastrukture za 2020. godinu.
7. Programom korištenja sredstava ostvarenih od prodaje, privremenog zakupa i dugogodišnjeg zakupa poljoprivrednog zemljišta u vlasništvu RH za 2020. određuje se korištenja tih sredstava na području Općine Tompojevci. Ukupna sredstva se planiraju u iznosu od 898.300,00 kn a raspoređuju se po namjenama (razvrstanih u 4 točke - pojašnjeno). Za realizaciju programa zadužen je Općinski načelnik.
8. Ovim Programom socijalne skrbi, na temelju Zakona o socijalnoj skrbi, planirana su sredstva za sljedeće aktivnosti: Pomoć za podmirenje troškova stanovanja, ostale pomoći obiteljima i kućanstvima i za pomoć za podmirenje troškova ogrijeva (pojašnjeno po stavkama). Planirana vrijednost programa je 168.000,00 kn.

**Općinsko vijeće je bez rasprave, jednoglasno sa 11 glasova „ZA“ donijelo**

***Program:***

1. **građenja komunalne infrastrukture za 2020. godinu**
2. **održavanja komunalne infrastrukture u 2020. godini**
3. **javnih potreba u kulturi za 2020. godine**
4. **javnih potreba sportskih udruga za 2020. godinu**
5. **utroška sredstava šumskog doprinosa za 2020. godinu**
6. **utroška sredstava naknade za zadržavanje nezakonito izgrađene zgrade u prostoru za 2020.godinu**
7. **korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2020. g.**
8. **socijalne skrbi za 2020. godinu**

**Točka 5.**

*Prijedlog Odluke o raspoređivanju sredstava za redovito godišnje financiranje političkih stranaka i*

*nezavisnih vijećnika u Općinskom vijeću Općine Tompojevci za 2020. g*

Predsjednik Općinskog vijeća daje riječ Kati Cvitković, pročelnici JUO.

*Kata Cvitković* **-** Odredba članka 5. stavka 2. Zakona o financiranju političkih aktivnosti, izborne promidžbe i referenduma (Narodne novine br. 29/19), propisuje da sredstva za redovito godišnje financiranje političkih stranaka i nezavisnih vijećnika iz proračuna jedinica samouprave dužna je osigurati jedinica samouprave u iznosu koji se određuje u proračunu jedinice samouprave za svaku godinu za koju se proračun donosi, s tim da visina sredstava po jednom članu predstavničkog tijela jedinice samouprave godišnje ne može biti određena u iznosu manjem od 1000,00 kuna u predstavničkom tijelu jedinice samouprave koja ima do 3000 stanovnika, a u tu grupu spada Općina Tompojevci U Proračunu Općine Tompojevci za 2020. godinu je, sukladno odredbi članka 5. stavka 2. Zakona, za redovito financiranje političkih stranaka i nezavisnih vijećnika predviđen iznos od 12.400,00 kuna ( 1.000,00 kuna za svakog izabranog vijećnika, a za vijećnika podzastupljenog spola (žene) u iznosu od 1.100,00 kn godišnje). Pojašnjene su i drugi članci predložene odluke.

**Općinsko vijeće je ,bez rasprave, jednoglasno sa 11 glasova „ZA“ usvojilo:**

**Odluka o raspoređivanju sredstava za redovito godišnje financiranje političkih stranaka i nezavisnih vijećnika u Općinskom vijeću Općine Tompojevci za 2020.g.**

**Točka 6.**

*Prijedlog Proračuna Općine Tompojevci za 2020. i projekcije za 2021****.*** *i 2022****.*** *g.*

Predsjednik Općinskog vijeća daje riječ Mariji Filipović.

*Marija Filipović* – Planirani prihodi za 2020. godinu iznose 7.728.670,00 kn, a rashodi su planirani u iznosu od 8.611.200,00 kn, razlika je pokrivena iz viška prihoda iz prethodnih godina u iznosu od 882.530,00 kn. Prihodi su planirani od poreznih prihoda, pomoći , prihoda od imovine, prihod od administrativnih pristojbi, prihodi od prodaje nefinancijske imovine i ostali prihodi . Rashodi se odnose na rashode poslovanja u iznosu od 4.022.010,00 kuna (pojasnila), rashode za nabavu nefinancijske imovine u iznosu od 4.589.190,00 kn (pojasnila).

Projekcija za 2021. godinu planirana u iznosu od 7.602.500,00 kn (prihodi i rashodi uravnoteženi). Projekcija za 2021. planirana u iznosu od 4.508.050,00 kn ( prihodi i rashodi uravnoteženi). Uz proračun i projekcije donosi se i Plan razvojnih programa Općine koji sadrži programe, aktivnosti s pokazateljima rezultata, ciljane vrijednosti za proračun i projekcije s iznosima.

Predsjednik otvara raspravu.

*Ivan Štefanac -* program razvoja publike u Bokšiću za što je to planirano.

*Općinski načelnik -* prijavljen projekt na natječaj koji bi se provodio u igraonici u Bokšiću prilikom obilježavanja dana općine u suradnji s udrugom Palčić ( obrazložio projekt).

*Tatjana Penavić -* subvencije trgovačkim društvima, malim i srednjim poduzetnicima, o čemu se tu radi.

*Općinski načelnik* - planirano je 120.000,00 kuna za subvencije gospodarstvenicima i 50.000,00 kuna poljoprivrednicima.

*Tomislav Panenić* - potrebno je donijeti programe i u njima razraditi poticajne mjere za poljoprivredu i gospodarstvo. O prijedlozima programa ćemo raspravljati na sjednici Općinskog vijeća ( pojašnjava koje bi se mjere mogle naći u programima i zašto).

*Tatjana Penavić -* što se planira raditi u domu kulture u Berku za 50.000,00 kuna.

*Općinski načelnik* - nabava novog bojlera i krećenje. Nadalje govori o obnovi križa u Berku, uređenju stepenica kod mrtvačnice u Tompojevcima, donaciji dječjeg igrališta u Berku od strane tvrtke Vermilion, izgradnji spomen obilježja u Bokšiću i Tompojevcima.

*Tatjana Penavić* - mišljenja je da je 156.000,00 kuna puno za jedno dječje igralište i da se s tim sredstvima moglo nešto drugo napraviti.

Općinski načelnik - ta sredstva ćemo dobiti, biti će postavljeno 8 sprava i antistresna podloga koja jako puno košta.

**Nakon zaključene rasprave Općinsko vijeće je jednoglasno sa 11 glasova „ZA“ donijelo:**

**Proračuna Općine Tompojevci za 2020. godinu i projekcije za 2021. i 2022. g.**

**Točka 7.**

*Prijedlog Odluke o izvršenju Proračuna Općine Tompojevci za 2019. god*

Predsjednik Općinskog vijeća daje riječ Kati Cvitković.

*Kata Cvitković* - Člankom 14. Zakona o proračunu propisana je obveza donošenja Odluke o izvršenju proračuna JLS, kojom se omogućava provedba usvojenog proračuna. Sukladno Zakonu ovom Odlukom uređuje se struktura prihoda i primitaka te rashoda i izdataka Proračuna općine Tompojevci za 2020., njegovo izvršavanje, upravljanje financijskom i nefinancijskom imovinom, ovlasti općinskog načelnika, te druga pitanja u izvršavanju Proračuna.

**Općinsko vijeće je, bez rasprave, jednoglasno sa 11 glasova „ZA“ usvojilo:**

**Odluku o izvršenju Proračuna Općine Tompojevci za 2020. g.**

**Točka 8.**

*Analiza stanja sustava civilne zaštite na području Općine Tompojevci u 2019.g.*

Predsjednik Općinskog vijeća daje riječ Kristini Kovačić, načelnici Stožera.

*Kristina Kovačić* - na kraju svake godine radimo analiza stanja sustava civilne zaštite. Stožer je u 2019. godini donio plan rada stožera za 2019. godinu, izvršene su pripremne aktivnosti za protiv požarnu i turističku sezonu 2019. godinu, izvršena je analiza stanja o provedenim mjerama zaštite u nepovoljnim vremenskim uvijetima 2018/2019. godinu i izvršene su pripremne aktivnosti za nepovoljne vremenske uvjete 2019/2020. u DVD-u Tompojevci, središnja vatrogasna postrojba, osposobljeno je 22 operativna člana, koji su prošli liječnički pregled i u slučaju potrebe, spremni su intervenirati. Ove godine obilježili su 90 godina svoga postojanja. Nastavljena je suradnja s Gradskim društvom Crvenog križa Vukovar i HGSS-om. Donijeta je Odluka o osnivanju postrojbe civilne zaštite opće namjene Općine Tompojevci. Povjerenci civilne zaštite određeni su Rješenjem o imenovanju povjerenika civilne zaštite Općine Tompojevci i njihovih zamjenika. Na snazi je popis koordinatora na lokaciji i njegovog zamjenika iz 2016. godine. Na snazi je Procjena rizika i Plan djelovanja civilne zaštite iz 2018. godine, koju je izradila Zaštita inspekt iz Osijeka. Kao zaključak ove analize stanja za 2019. godinu, možemo reći da nije bilo većih ugroza, katastrofa i nesreća te potrebe za angažiranjem snaga CZ.

**Općinsko vijeće je, bez rasprave, jednoglasno sa 11 glasova „ZA“ usvojilo:**

**Analizu stanja sustava civilne zaštite na području Općine Tompojevci u 2019.**

**Točka 9.**

*Godišnji plan razvoja sustava civilne zaštite na području Općine Tompojevci za 2020. godinu*

Predsjednik Općinskog vijeća daje riječ Kristini Kovačić, načelnici Stožera.

*Kristina Kovačić* - što se tiče Plana razvoja sustava civilne zaštite na području Općine Tompojevci u 2020. godini sve operativne snage održavat će sastanke, surađivati (razmjenjivati iskustava, podatke, znanja i vještine) sa odgovarajućim institucijama i dogovarati zajedničko djelovanje i pružanje međusobne pomoći u skladu sa zakonom.Provoditi osposobljavanje operativni snaga, održati smotriranje u suradnji s MUP Ravnateljstvo CZ, Područni ured CZ Osijek, Služba CZ Vukovar. Povjerenike i postrojbu opremiti, za to se i povećala stavka u proračunu.

Predsjednik otvara raspravu.

*Ivan štefanac* - da li će DVD Bokšić dobiti nešto sredstava iz proračuna.

*Općinski načelnik* - u svakom slučaju trebaju dobiti.

*Tomislav Panenić* - 5 % sredstava moramo izdvojiti iz proračuna za vatrogasce. Što se tiče DVD-a Bokšić treba vidjeti da li funkcioniraju ili ne. Potrebno je suglasje između ta dva DVD-a. Treba ih pozvati ovdje na sjednicu i vidjeti što će oni reći.

*Ivan Štefanac* - funkcioniraju, održana je skupština.

*Damir Tkalec* - općina mora voditi računa i o DVD Bokšić, a ne samo o DVD Tompojevci i treba se izraditi projektna dokumentacija za zgradu DVD-a u Bokšiću.

*Općinski načelnik* - treba i općinu obavijestiti o održanoj skupštini. Bolje bi funkcionirali da su zajedno, a što se tiče projektne dokumentacije postupak će započeti do kraja godine. Predlaže da se organizira jedan sastanak na kojem će biti predsjednici i zapovjednici iz oba DVD-a, Damir Tkalec, Ivan Štefanac, predsjednik Općinskog vijeća i Općinski načelnik.

Nakon zaključene rasprave Općinsko vijeće je jednoglasno sa 11 glasova „ZA“ donijelo:

**Plan razvoja sustava civilne zaštite na području Općine Tompojevci za 2020. godinu**

**Točka 10.**

*Razno*

*Kristina Kujundžić -* održan je sastanak s direktorom Komunalca i on kaže da nije bio upoznat sa svim nastalim problemima u vezi odvoza komunalnog otpada iznijetih na prošloj sjednici Općinskog vijeća i kaže da se obratimo njemu kada se tako nešto dogodi, da se ne bi ponovilo.

*Damir Tkalec* - vidi paketiće u hodniku, pa pita kakva je suradnja sa školom, jeli sad bolja nego što je bila.

*Općinski načelnik* - ne mogu reći da je bila loša, još uvijek nemamo svoga predstavnika, komuniciramo na razini jedne i druge strane. Zbog štrajka nisu u mogućnosti održati priredbu pa će paketiće podijeliti na satu razredne nastave, a što se tiče predškolskog uzrasta, paketići će se podijeliti u igraonici u Bokšiću, u petak 20.12. u 11,00 sati uz nazočnost moto mrazeva.

ZAPISNIČAR PREDSJEDNIK OPĆINSKOG VIJEĆA

Kata Cvitković Dubravko Martić